Държавен вестник, бр. 116, 2002 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  116
МИНИСТЕРСТВО
НА ЗДРАВЕОПАЗВАНЕТО
МИНИСТЕРСТВО
НА ОБРАЗОВАНИЕТО И НАУКАТА
НАРЕДБА № 24
от 2 декември 2002 г.
за условията и реда за обучение за оказване на
първа долекарска помощ от водачи на мотор-
ни превозни средства
Чл. 1. Тази наредба определя условията и
реда за обучение на кандидатите за водачи на
моторни превозни средства (МПС) с цел при-
добиване на основни знания и умения за оказ-
ване на първа долекарска помощ на пострада-
ли при пътно-транспортно произшествие.
Чл. 2. (1) Обучението по чл. 1 е задължител-
но и се осъществява в присъствена форма в
съответствие с изискванията, условията и реда
на тази наредба.
(2) На лицата, преминали успешно обуче-
нието, Българският червен кръст издава удос-
товерение за завършен курс по оказване на
първа долекарска помощ по образец съглас-
но приложение № 1.
(3) Удостоверението по ал. 2 се представя в
съответната служба на МВР при издаване на
свидетелство за управление на МПС.
Чл. 3. (1) От обучение за оказване на първа
долекарска помощ се освобождават лица, прите-
жаващи образователно-квалификационна степен
“магистър” по медицина и “магистър” по стома-
тология, както и лица с професионална квалифи-
кация “фелдшер” и “медицинска сестра”.
(2) При издаване на свидетелство за управ-
ление на моторно превозно средство лицата по
ал. 1 представят диплома за завършено меди-
цинско образование.
Чл. 4. Обучението на кандидатите за водачи
на моторни превозни средства за оказване на
първа долекарска помощ на лица, пострадали
при пътно-транспортни произшествия, се извър-
шва в организирани курсове.
Чл. 5. (1) Курсовете за оказване на първа
долекарска помощ се организират от територи-
алните структури на Българския червен кръст.
(2) Обучението за оказване на първа доле-
карска помощ се извършва от лектори с образо-
вателно-квалификационна степен на висше
образование “магистър” по медицина.
(3) Лекторите по ал. 2 се определят от пред-
седателя и главния секретар на областните,
съответно на столичния, комитети на БЧК съв-
местно с директора на съответния център за
спешна медицинска помощ.
Чл. 6. (1) Обучението за оказване на първа
долекарска помощ се провежда в учебен кабинет,
оборудван с необходимите за целта нагледни учеб-
но-технически средства и тренировъчни пособия.
 (2) Помещението, използвано за учебен каби-
нет, трябва да отговаря на следните изисквания:
1. светлата височина на помещението да бъде
не по-малко от 2,50 м и да има осигурена естест-
вена светлина през деня и изкуствено осветле-
ние вечер;
2. за всеки обучаван да са осигурени не по-
малко от 1,5 кв.м площ от помещението;
3. температурата в помещението да е не по-
ниска от 18 °С;
4. да има осигурен санитарен възел.
Чл. 7. Българският червен кръст води на
отчет лекторите, извършващи обучението за
оказване на долекарска помощ, и учебните ка-
бинети, в които то се извършва.
Чл. 8. (1) Обучението за оказване на доле-
карска помощ се осъществява по учебна прог-
рама, утвърдена от министъра на здравеопаз-
ването, съгласувано с министъра на образова-
нието и науката.
(2) Продължителността, учебното съдържа-
ние и организационните изисквания към обу-
чението се определят в учебна документация,
изготвена от Министерството на здравеопазва-
нето съвместно с Българския червен кръст.
Чл. 9. Обучението за оказване на първа до-
лекарска помощ включва следните теми:
1. кратко запознаване с анатомията и физи-
ологията на жизненоважните системи и органи
(централна нервна система, сърдечно-съдова
система, дихателна система и опорно-двигате-
лен апарат);
2. съзнание и неговите нарушения при че-
репно-мозъчна травма;
3. поведение при шок;
4. поведение при остри нарушения на диша-
нето и сърдечната дейност;
5. спиране на кръвотечение, обработка на
рани, превръзки;
6. поведение при травми на гръбначния стълб
и опорно-двигателния апарат (обездвижване на
кости и стави);
7. термични травми и отравяния;
8. извличане и транспортиране на пострада-
ли при ПТП;
9. първа психологична помощ.
Чл. 10. Обучението завършва с тест за ус-
тановяване на усвоения минимум от знания и
умения за оказване на първа долекарска по-
мощ на пострадали при пътно-транспортни
произшествия.
Чл. 11. На лица, които не са присъствали на
всички теми, предвидени за обучението, и не са
положили успешно теста по чл. 10, не се издава
удостоверение за завършено обучение.
Чл. 12. Териториалните структури на Бъл-
гарския червен кръст водят регистър на издаде-
ните удостоверения за завършено обучение за
оказване на първа долекарска помощ съгласно
приложение № 2.
Заключителни разпоредби
§ 1. Наредбата се приема на основание
чл. 152а, т. 2 във връзка с чл. 151, ал. 2 от Зако-
на за движение по пътищата.
§ 2. Контролът по изпълнението на наредба-
та се осъществява от Министерството на здра-
веопазването и Българския червен кръст.
Министър на здравеопазването:
Б. Финков
Министър на образованието и науката:
Вл. Атанасов